ОПШТИНA СОКОБАЊА,

на предлог САВЕТА ЗА ЈАВНО ЗДРАВЉЕ

оглашава

ЈАВНИ УВИД

У НАЦРТ ПЛАНА ЈАВНОГ ЗДРАВЉА НА ТЕРИТОРИЈИ ОПШТИНЕ СОКОБАЊА

Савет за јавно здравље општине Сокобања у сарадњи са надлежним органима и организацијама израдио је нацрт Плана јавног здравља на територији општине Сокобања за период 2018.-2025.године.

ЈАВНИ УВИД У НАЦРТ ПЛАНА ЈАВНОГ ЗДРАВЉА НА ТЕРИТОРИЈИ ОПШТИНЕ СОКОБАЊА ЗА ПЕРИОД 2018.-2025.ГОДИНЕ ОДРЖАЋЕ СЕ У ТРАЈАЊУ ОД 30 ДАНА, ОД 01. АВГУСТА ДО 30.АВГУСТА 2018.ГОДИНЕ.

Нацрт Плана јавног здравља на територији општине Сокобања за период 2018.-2025.године, који је израђен на основу чл. 15. Закона о јавном здрављу, биће изложен на јавни увид сваког радног дана од 9⁰⁰ до 14⁰⁰ часова у просторијама Општинске управе општине Сокобања, улица Светог Саве број 23, канцеларија бр.18 и на сајту општине Сокобања [www.opstinasokobanja.com](http://www.opstinasokobanja.com).

Физичка и правна лица могу у току трајања јавног увида, закључно са 30. августом 2018.године, доставити у писаној форми примедбе на емејл адресе: [еkologija@opstinasokobanja.com](mailto:еkologija@opstinasokobanja.com) или поштом са назнаком „НАЦРТ ПЛАНА ЈАВНОГ ЗДРАВЉА НА ТЕРИТОРИЈИ ОПШТИНЕ СОКОБАЊА ЗА ПЕРИОД 2018.-2025.ГОДИНЕ -ЈАВНИ УВИД“, на адресу Општина Сокобања, улица Светог Саве број 23, Сокобања.